Δραστηριότητες και υπηρεσίες για το 2010

Έξυπνο αεροσκάφος σταθερών πτερύγων (Smart Fixed-Wing Aircraft) Αεροδυναμικός προσδιορισμός του σχεδίου πτέρυγας στρωτής ροής. Έχει εκτελεσθεί η φάση εφικτότητας της ενσωμάτωσης κινητήρα CROR (Counter Rotating Open Rotor) και της δοκιμαστικής κλίνης επίδειξης σε πτήση (FTB, Flight Test Bed) του κινητήρα CROR, περιλαμβανομένης της αριθμητικής προσομοίωσης και της επίγειας δοκιμής σε μικρότερη κλίμακα. Θετικά διήλθε τη σχετική στενωπό η προώθηση του σχεδιασμού και κατασκευής των εξαρτημάτων για τη δοκιμή σε πτήση της διάταξης επίδειξης παθητικού (ελέγχου ροής) σε υψηλές ταχύτητες (High Speed Demonstrator Passive). Κατασκευάστηκε με επιτυχία η πρώτη διάταξη επίγειας επίδειξης πτέρυγας στρωτής ροής (άνω φύλλο πτέρυγας). Οικολογικό περιφερειακό αεροσκάφος (Green Regional Aircraft) Τρία πεδία δραστηριότητας, ήτοι διαμόρφωση χαμηλού βάρους (Low Weight Configuration - LWC), διαμόρφωση χαμηλού θορύβου (Low Noise Configuration - LNC) και πανηλεκτρικό αεροσκάφος (All Electric Aircraft - AEA), πέτυχαν σημαντικά ορόσημα το 2010, περιλαμβανομένων του προκαταρκτικού προσδιορισμού του τρισδιάστατου μοντέλου της πτέρυγας φυσικής στρωτής ροής (Natural Laminar Flow), της αρχιτεκτονικής της ιδέας ενός πανηλεκτρικού αεροσκάφους (All Electrical Aircraft), της επίδειξης της έξυπνης παρακολούθησης δομικής αρτιότητας (Structural Health Monitoring - SHM) στην κλίμακα του φύλλου πτέρυγας, βελτίωση των χαρακτηριστικών των σύνθετων υλικών (θετική εργαστηριακή δοκιμή στην πρόσκρουση χαλαζοκόκκων). Τα πεδία αυτά συμβάλλουν με τα στοιχεία τους στη δοκιμή πτήσης που προγραμματίζεται επί του παρόντος με τη χρήση αεροσκάφους ATR. Οικολογικό ελικοφόρο αεροσκάφος (Green Rotorcraft) (μόνον κύρια σημεία) Η ιδέα της ενεργού συστροφής του Friendcopter διερευνήθηκε και αξιολογήθηκε. Ανάπτυξη αναγκαίων μεθόδων για τη βελτιστοποίηση του σχεδιασμού του πτερυγίου, ενσωμάτωση συστήματος ενεργοποίησης, διαβίβαση δεδομένων αισθητήρων και πραγματοποίηση μετάδοσης ισχύος και αλγορίθμων ελέγχου. Ορισμός τόσο της μοντελοποίησης όσο και της δοκιμής της αεροδυναμικής σήραγγας. Τον Νοέμβριο δρομολογήθηκε η δραστηριότητα εταίρου σχετικά με το ηλεκτρικό ουραίο στροφείο, το οποίο αποτελεί σημαντικό ορόσημο για το GRC3. Ξεκίνησαν η μελέτη του πετρελαιοκινητήρα και η βελτιστοποίηση του ελικοπτέρου στο οποίο θα χρησιμοποιηθεί. Οριστικοποιήθηκε η ενσωμάτωση του ιπτάμενου χάρτη πορείας του συστήματος επίδειξης ελικοπτέρου, με την προσαρμογή των προδιαγραφών ελικοπτέρου σε αεροναυτικό πετρελαιοκινητήρα και τη μετατροπή ελαφρού ελικοπτέρου με στροβιλοκινητήρα. Ολοκληρώθηκαν οι προδιαγραφές τροχιών πτήσης φιλικών προς το περιβάλλον και διαδικασιών χαμηλής στάθμης θορύβου, ύστερα από επανεξέταση των υφιστάμενων απαιτήσεων που ισχύουν στην πτήση ελικοπτέρου. Σημαντικές προσπάθειες καταβλήθηκαν για την υλοποίηση της πλατφόρμας προσομοίωσης με το όνομα PHOENIX (Platform Hosting Operational & Environmental Investigations for Rotorcraft). Αειφόροι οικολογικοί κινητήρες (SAGE) (μεταξύ άλλων …) Διενεργήθηκε ανάλυση των δεδομένων δοκιμής αεροδυναμικής σήραγγας ανοικτού στροφείου και αναθεωρήθηκαν τα εργαλεία μοντελοποίησης θορύβου, ώστε να αντικατοπτρίζουν τις νέες γνώσεις από τις δοκιμές εξαρτημάτων. Διενεργήθηκε μελέτη αντιστάθμισης μεταξύ της άμεσης μετάδοσης κίνησης και του ανοικτού στροφείου εξαναγκασμένης μετάδοσης κίνησης. — Επισκόπηση εννοιολογικού σχεδιασμού, επιλογής πλήρωσης δακτυλίου — Επισκόπηση υλικού πλήρωσης δακτυλίου και διαδικασίας κατασκευής — Επισκόπηση σύνθετου υλικού περιβλήματος και διαδικασίας κατασκευής — Αρχική επισκόπηση εννοιολογικού σχεδιασμού στοιχείων και τροποποιήσεων κινητήρα — Αρχική επισκόπηση εννοιολογικού σχεδιασμού συμπιεστή υψηλής πίεσης — Αρχική επισκόπηση εννοιολογικού σχεδιασμού στροβίλου υψηλής ταχύτητας χαμηλής πίεσης Πραγματοποιήθηκαν η επισκόπηση του σχεδιασμού για τη βασική μελέτη και η συνολική μελέτη κινητήρα. Εξετάσθηκαν πολλές τεχνολογίες και έγινε επιλογή του συστήματος επίδειξης. Συστήματα οικολογικών λειτουργιών (SGO) Αναλύθηκαν οι απαιτήσεις για τύπους μεγάλων αεροσκαφών καθώς και περιφερειακών αεροσκαφών. Περαιτέρω ανάπτυξη των εργαλείων μοντελοποίησης για την αξιολόγηση διάφορων αρχιτεκτονικών σε επίπεδο αεροσκάφους· περαιτέρω προδιαγραφές της ηλεκτρολογικής αρχιτεκτονικής. Περαιτέρω ωρίμανση των τεχνολογιών των διάφορων εξαρτημάτων, όπως συστήματα αντιπαγετικής προστασίας, γεννήτριες/μετατροπείς ισχύος, σύστημα ελέγχου ηλεκτρικού περιβάλλοντος, συστήματα ατρακτιδίου ηλεκτρικού κινητήρα. Διερευνήθηκαν περαιτέρω ελπιδοφόροι λειτουργίες για το MTM και επελέγησαν οι ακόλουθες: — Λειτουργία οικολογικής απογείωσης και αναρρίχησης — Λειτουργία οικολογικής πλεύσης (κλιμακωτή άνοδος καθώς και συνεχής άνοδος) — Λειτουργία οικολογικής προσέγγισης. Οικολογικός σχεδιασμός (Eco-Design) Ανάπτυξη της Modelling Computer Platform (MCP): οι απαιτήσεις συστήματος και το σχέδιο επικύρωσης εκδόθηκαν τον Νοέμβριο του 2010. Επιλογή του εργαλείου προσομοίωσης για μοντέλο ανάλυσης ηλεκτρικού δικτύου (ENAM) (SABER) και έκδοση των αντίστοιχων προδιαγραφών / εγγράφων τεκμηρίωσης τον Οκτώβριο του 2010. Ανάπτυξη λογισμικού εργαλείου μετατροπής SABER: το σχέδιο CfP «SMART» ξεκίνησε τον Σεπτέμβριο του 2010. Αξιολόγηση τεχνολογίας (Technology Evaluator) Ανάλυση των αποτελεσμάτων εξωτερικών σχεδίων (συμπεριλαμβανομένων των Sourdine II, OPTIMAL και ERAT) και σχετικών δικτύων αριστείας. Αντικείμενό τους ήταν η διερεύνηση των εμπειριών από τα χρησιμοποιηθέντα μοντέλα, δεδομένα και διαδικασίες αξιολόγησης, με σκοπό να διαπιστωθεί αν υπάρχουν δυνατότητες συνεργιών και συνεργασιών. Ξεκίνησαν επίσης ανταλλαγές με τη SESAR μαζί με το SGO, στο πλαίσιο ορισμένων ειδικών ομάδων εργασίας, αφιερωμένων στο συγκεκριμένο αντικείμενο. Το 2011 θα καταστεί εφικτή η υλοποίηση λεπτομερέστερης συνεργασίας, χάρη στο μνημόνιο συμφωνίας που υπεγράφη μεταξύ της Clean Sky και της SESAR.